Cort Adeler
Store norske leksikon,Samfunn,Forsvar og sikkerhet,Militære biografier,Norske militære biografier
Cort Adeler var en dansk-norsk admiral som spilte en viktig rolle i oppbyggingen av den dansk-norske flåten. Han var også godseier i Norge.
Adeler ble født og vokste opp i en velstående familie i Brevik, før han som femtenåring dro til Nederland for å ta lære som navigatør og matematiker. Han fikk hyre som sjøkadett i den nederlandske marine. Skipet Adeler tjenestegjorde ved ble hyret av republikken Venezia. Han ble i 1645 kaptein på skipet, før han i 1648 offisielt gikk inn i den venetianske marinen. Han kjempet med den i krigene mot det osmanske riket. Adeler deltok blant annet i slag ved Dardanellene og Kreta.Adeler vendte i 1661 tilbake til Nederland. I 1663 ble han kalt hjem til Danmark, og utnevnt til admiral. Han hadde deretter en stor del av æren for oppbyggingen av den dansk-norske flåten. Han ledet byggingen av nye orlogsskip etter inspirasjon fra Nederland samt egne tegninger. Han ledet også forhandlinger med Nederland, som holdt tilbake skip bygd for den dansk-norske marine.Fra 1670 var han leder for det dansk-norske ostindiske kompani. Fra 1671 ble Adeler tatt opp som hvit ridder av Dannebrogordenen, og dermed adlet. Han flyttet tilbake til Norge der han ervervet godset Gjemsø (Gimsøy) i Telemark Under den skånske krig i 1675 måtte Adeleer på grunn av sykdom overgi kommandoen til Niels Juel. Les mer i Store norske leksikon Cort Adeler i Norsk biografisk leksikon Norge under dansk styre 1537-1814 Litteratur Aas, Lars: Cort Adeler : den norske sjøhelt, 1943. Les boka på nb.no